Diari Oficial de la Generalitat Valenciana


Sumari del DOGV 8363, del 17-08-2018 (2018/7970)

ACORD de 3 d'agost de 2018, del Consell, pel qual s'aplica un increment addicional a les retribucions del personal en l'àmbit de la Generalitat i s'actualitzen les taules retributives.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8363

Data del DOGV
:   17-08-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/7970


Data del document
:   03-08-2018

Organisme emissor
:   Conselleria d'Hisenda i Model Econòmic

Tipus de document
:   Acord

Correcció d'errades

 Descriptors 

:   * Conselleria d'Hisenda i Model Econòmic
    * funció pública
    * legislació
    * funcionari
    * remuneració del treball

ACORD de 3 d'agost de 2018, del Consell, pel qual s'aplica un increment addicional a les retribucions del personal en l'àmbit de la Generalitat i s'actualitzen les taules retributives. [2018/7970]  
«La Llei 22/2017, de 29 de desembre, de pressupostos de la Generalitat per a l'exercici 2018 estableix en la seua disposició transitòria tercera que les previsions contingudes en la norma relatives al règim i condicions retributives del personal al servei de la Generalitat i del seu sector públic, hauran d'adequar-se a les normes que, amb caràcter de bàsic s'incloguen en la disposició que, si escau, articule la corresponent pròrroga dels Pressupostos Generals de l'Estat i, en tot cas, en la Llei de Pressupostos Generals de l'Estat per al 2018. A aquest efecte, s'autoritza al Consell per a concretar l'increment de retribucions del personal del sector públic de la Generalitat, dins els límits previstos en la normativa bàsica estatal.  
El 6 de juliol de 2018, el Consell va acordar actualitzar les retribucions del personal al servei del sector públic valencià i la publicació de les taules retributives corresponents.  
L'article 18. 2 de la Llei 6/2018, de 3 de juliol, de pressupostos Generals de l'Estat per a l'any 2018, va concretar el règim bàsic per a l'aplicació de l'increment salarial recollit en l'apartat primer del II Acord Govern- Sindicats per a la millora de l'ocupació pública i les condicions de treball per a l'exercici 2018, vinculat al compliment de l'objectiu de creixement del PIB en 2017. Aquest increment addicional es va establir en un 0,25 % amb efectes des de l'1 de juliol de 2018, l'aprovació del qual mitjançant acord del Consell de Ministres es va produir el 13 de juliol de 2018.  
Quant a la Generalitat, la disposició addicional tercera del Decret Llei 3/2018, de 13 de juliol, del Consell, pel qual es modifica la Llei 22/2017 va incloure una autorització específica perquè el Consell aplicara aquest increment addicional i publicara les taules retributives i els mòduls de distribució de fons públics per al sosteniment de centres concertats.  
En conseqüència, a proposta del conseller d'Hisenda i Model Econòmic, el Consell, prèvia deliberació, en la reunió de 3 d'agost de 2018,  
  
  
ACORDA  
  
Primer  
Fixar, des de l'1 de juliol de 2018, un increment salarial del 0,25 per cent en les retribucions del personal inclòs en l'àmbit subjectiu del Títol III «Despeses de Personal» de la Llei 22/2017 de Pressupostos de la Generalitat. Aquest increment tindrà el caràcter d'addicional respecte del previst en els articles 29 i següents d'aquesta llei.  
  
  
Segon  
Publicar, actualitzades, en el Diari Oficial de la Generalitat Valenciana, les taules retributives en l'àmbit de la Generalitat, i els mòduls econòmics de distribució de fons públics per al sosteniment de centres concertats, incloses en els annexos següents:  
  
Annex I. Taules retributives a aplicar al personal al servei de l'administració de la Generalitat, personal al servei de l'Administració de justícia i personal docent no universitari:  
  
Taula 1 Personal al servei de l'Administració de la Generalitat; cotitzacions socials; i components del complement específic «E».  
Taula 2 Personal docent no universitari.  
Taula 3 Personal al servei de l'Administració de justícia.  
Taula 4 Carrera professional del personal de l'administració de la Generalitat i sexennis del personal docent no universitari.  
Taula 5 Personal alt càrrec i eventual.  
  
  
Annex II. Taules retributives d'aplicació al personal d'institucions sanitàries dependents de la Conselleria de Sanitat Universal i Salut Pública:  
  
Taula 1 Retribucions del personal al que li és aplicable el Reial Decret llei 3/1987, i càrrecs directius.  
Taula 2 Personal d- Equip d- Atenció Primaria.  
Taula 3 Triennis (personal al que li és aplicable el Reial Decret llei 3/1987).  
Taula 4 Personal intern resident i en formació.  
Taula 5 Complement d- atenció continuada.  
Taula 6 Personal transferit a la Generalitat procedent dels cossos de funcionaris tècnics de l'Estat al servei de la sanitat local.  
Taula 7 Personal funcionari gestionat per la conselleria competent en matèria de sanitat.  
Taula 8 Personal transferit de l'Ajuntament de València 1991.  
Taula 9 Personal transferit de la Diputació d'Alacant.  
Taula 10 Personal funcionari o laboral adscrit a institucions sanitàries de la conselleria competent en matèria de Sanitat, i personal funcionari d- AISNA.  
Taula 11 Complements de carrera i desenvolupament professional.  
Taula 12 Personal transferit a la Generalitat procedent de les unitats de salut mental de la Diputació de València  
Taula 13 Personal transferit a la Generalitat procedent de l- Hospital General Bàsic de la Defensa de València  
  
  
  
Annex III. Mòduls econòmics de distribució de fons públics per al sosteniment de centres concertats.»  
  
València, 3 d'agost de 2018  
  
La consellera secretària,  
MÓNICA OLTRA JARQUE